Vrou vas oor tik op lughaweFoto: SAPD Konst. Noloyiso Rwexana, woordvoerder van die polisie, het gesê die vrou is Donderdag in hegtenis geneem nadat sy van die OR Tambo-lughawe na Kaapstad gevlieg het. “Polisiebeamptes het lukraak passasiers en hul bagasie deursoek waarna hulle op 5kg tik afgekom het in die vrou se bagasie. Die tik was tussen klere versteek.” Volgens Rwexana is die straatwaarde van die dwelms sowat R1,1 miljoen. Die vrou is in hegtenis geneem en sal Maandag in die Bellville-landdroshof verskyn op aanklagte wat met dwelmhandel verband hou.